Ministrstvo za kmetijstvo, gozdarstvo in prehrano, Dunajska 22, 1000 Ljubljana, na podlagi 19. in 36. člena Uredbe o ukrepih kmetijske strukturne politike in kmetijske politike razvoja podeželja (Uradni list RS, št. 44/24 in 55/25; v nadaljnjem besedilu: uredba) objavlja

**JAVNI RAZPIS za ukrep 3**

**Pomoč za delovanje na področju kmetijstva, gozdarstva in razvoja podeželja za leto 2025**

# OSNOVNI PODATKI O JAVNEM RAZPISU

* 1. Skupna višina nepovratnih sredstev, namenjenih za javni razpis za ukrep 3 Pomoč za delovanje na področju kmetijstva, gozdarstva in razvoja podeželja za leto 2025 (v nadaljnjem besedilu: javni razpis), znaša do 331.000 evrov. Od tega za:
* sklop A do višine 180.000 evrov,
* sklop B do višine 80.000 evrov,
* sklop C do višine 35.000 evrov in
* sklop Č do višine 36.000 evrov.
  1. Sredstva bremenijo proračunsko postavko 255610 – Podpora strokovnim prireditvam na Ministrstvu za kmetijstvo, gozdarstvo in prehrano za leto 2025, NRP 2330-20-0043 Podpora interesnem povezovanju 2021 – 2025, Konto 4120.
  2. V skladu s 36. členom uredbe se sredstva iz tega javnega razpisa dodelijo z zaprtim javnim razpisom.
  3. Vlaganje vlog začne teči z naslednjim dnem po objavi javnega razpisa v Uradnem listu Republike Slovenije in traja do vključno **18. 8. 2025 do 15.00 ure**.
  4. Informacije o javnem razpisu lahko pridobite na Agenciji Republike Slovenije za kmetijske trge in razvoj podeželja (v nadaljnjem besedilu: Agencija), Dunajska 160, 1000 Ljubljana na telefonski številki: 01/580 7792, v ponedeljek, torek in četrtek od 9.00 do 15.00 ure, v sredo od 8.30 do 15.00 ure in v petek od 8.30 do 14.00 ure ali po elektronski pošti: [aktrp@gov.si](mailto:aktrp@gov.si).

# NAMEN POMOČI

Namen pomoči je določen v 19. členu uredbe.

# VLAGATELJ IN UPRAVIČENEC

* 1. Vlagatelj je določen v prvem odstavku 20. člena uredbe.
  2. Sklopi in delitev sklopov so določeni v drugem odstavku 20. člena uredbe.
  3. Upravičenec do pomoči je določen v tretjem odstavku 20. člena uredbe.

# POGOJI ZA PRIDOBITEV POMOČI

* 1. Pogoji za pridobitev pomoči so določeni 21. členu uredbe.
  2. Za izpolnjevanje pogoja iz 3. točke prvega odstavka 21. člena uredbe, se upošteva Obrazec številka 5 iz razpisne dokumentacije.
  3. Vlagatelj mora priložiti program dela v skladu s 5. točko prvega odstavka 21. člena uredbe, ki se bo izvajal od **30. 10. 2024 do 30. 10. 2025.** Pri izpolnjevanju slednjega pogoja se upošteva Priloga številka 1 razpisne dokumentacije.
  4. Delovanje vlagatelja na področju kmetijstva, gozdarstva in razvoja podeželja je določeno v drugem odstavku 21. člena uredbe.
  5. Delovanje vlagatelja na širšem območju Republike Slovenije je določeno v 14. točki 2. člena uredbe.
  6. Delovanje vlagatelja na ožjem območju Republike Slovenije je določeno v 8. točki 2. člena uredbe.
  7. Delovanje vlagatelja v eni statistični regiji je določeno v 4. točki 2. člena uredbe.
  8. V skladu s 1. točko 2. člena uredbe se šteje da je aktivni član tisti, ki je plačal članarino.
  9. Aktivna pravna oseba je določena v 2. točki 2. člena uredbe. Agencija preveri pogoj iz evidenc Agencije Republike Slovenije za javnopravne evidence in storitve (v nadaljnjem besedilu: AJPES).
  10. Pogoj, pod katerim se vlagatelju, ki deluje na ožjem območju Republike Slovenije, prizna delovanje na širšem območju Republike Slovenije, je določen četrtem odstavku 21. člena uredbe.

# UPRAVIČENI IN NEUPRAVIČENI STROŠKI

* 1. Upravičeni in neupravičeni stroški za dodelitev pomoči so določeni v prvem in petem odstavku 22. člena uredbe.
  2. Nastanek potnih stroškov iz 6. točke prvega odstavka 22. člena uredbe mora biti izkazan z dokazilom, iz katerega izhaja, da je bila pot opravljena (npr. s seznamom liste udeležencev, s potrdilom o udeležbi upravičenca, izdanim s strani organizatorja dogodka itd..). Potni stroški, opravljeni s službenim osebnim vozilom, se povrnejo v višini 0,21 evrov na opravljeni kilometer poti, potni stroški, opravljeni z lastnim osebnim avtomobilom, pa se povrnejo v višini 0,43 evrov na opravljeni kilometer poti.
  3. Višina potnih stroškov se uskladi v skladu z drugim odstavkom 22. člena uredbe.
  4. V skladu s tretjim odstavkom 22. člena uredbe se za upravičene stroške štejejo stroški, nastali **od 30. 10.  2024 do 30. 10.  2025**.

# FINANČNE DOLOČBE IN OMEJITVE

* 1. V skladu s prvim odstavkom 24. člena uredbe se pomoč iz tega javnega razpisa dodeli v obliki nepovratnih sredstev.
  2. Višina pomoči na vlagatelja se določi v skladu s sedmim in osmim odstavkom 21. člena uredbe.
  3. Višina pomoči za ta ukrep se določi v skladu z drugim odstavkom 24. člena uredbe.
  4. Najvišja možna višina odobrenih sredstev na upravičenca za sklop A in B je določena v tretjem odstavku 24. člena uredbe.
  5. V skladu z devetim odstavkom 21. člena uredbe mora upravičenec do pomoči zagotoviti morebitno razliko sredstev med višino dodeljene pomoči in dejansko vrednostjo odobrenega programa dela.

# MERILA ZA OCENJEVANJE VLOG

* 1. Pri ocenjevanju vlog za sklop A, C in Č se upoštevajo merila določena v 1. točki prvega odstavka 23. člena uredbe.
  2. Pri ocenjevanju vlog za sklop B se upoštevajo merila določena v 2. točki prvega odstavka 23. člena uredbe.
  3. Za vlagatelja, ki uveljavlja točke pri merilu: Vpis v vpisnik prostovoljnih organizacij. Agencija pogoj preveri v evidencah AJPES.
  4. Za sklop A, B, C in Č bodo odobrene vloge, ki bodo izpolnjevale vse predpisane pogoje in ki bodo na podlagi ocenjenih meril dosegle najmanj 100 točk.
  5. Sredstva se proporcionalno razdelijo v skladu s četrtim odstavkom 36. člena uredbe.
  6. Podrobnejša merila in točkovnik za sklope A, C in Č:

|  |  |  |  |  |
| --- | --- | --- | --- | --- |
|  | **Merilo** | **Točke** | **Max. ocenitev** | **Max. št. točk**  **(št. točk x max. ocenitev)** |
| **A.** | Zastopanost aktivnega članstva | 25 | 5 | 125 |
| **B.** | Geografska pokritost delovanja vlagatelja | 25 | 5 | 125 |
| **C.** | Delež lastnih sredstev za izvedbo programa | 25 | 5 | 125 |
| **Č.** | Status nevladne organizacije v javnem interesu | 65 | 1 | 65 |
| **D.** | Vpis v vpisnik prostovoljnih organizacij | 65 | 1 | 65 |
| **E.** | Povezovanje z nevladnimi organizacijami, ki delujejo na področju okoljevarstva, naravovarstva in zaščite živali | 25 | 2 | 50 |
|  | **SKUPAJ:** |  |  | **555** |

1. **ZASTOPANOST AKTIVNEGA ČLANSTVA**

Za društva se upošteva število aktivnih članov v posameznem društvu.Društvo, mora v seznam članstva vpisati vse člane, ki so plačali članarino in priložiti dokazila (račune) o plačani članarini za posameznega člana (Priloga številka 2 razpisne dokumentacije).

Za zveze se upošteva število aktivnih pravnih oseb oziroma članstvo posameznih društev, ki so vključena v zvezo. Zveza mora v seznam članstva vpisati vsa društva, ki so plačala članarino in priložiti dokazila (račune) o plačani članarini za posamezni društvo. (Priloga številka 2 razpisne dokumentacije).

|  |  |
| --- | --- |
| **točke** | **Št. aktivnih članov za društva** |
| **1** | do 30 |
| **2** | od 31 do 100 |
| **3** | od 101 do 180 |
| **4** | od 181 do 250 |
| **5** | več kot 251 |

|  |  |
| --- | --- |
| **točke** | **Št. aktivnih članov za zveze** |
| **1** | do 4 |
| **2** | od 5 do 15 |
| **3** | od 16 do 30 |
| **4** | od 31 do 50 |
| **5** | več kot 50 |

1. **GEOGRAFSKA POKRITOST DELOVANJA VLAGATELJA**

Šteje se, da vlagatelj deluje v eni statistični regiji, če ima v njej vsaj tri aktivne člane, ki so fizične osebe, ali vsaj eno aktivno pravno osebo.

|  |  |
| --- | --- |
| **točke** | **Število statističnih regij v kateri vlagatelj deluje** |
| **1** | 4 |
| **2** | 5 |
| **3** | 6 |
| **4** | 7 |
| **5** | 8 ali več |

1. **DELEŽ LASTNIH SREDSTEV ZA IZVEDBO PROGRAMA**

|  |  |
| --- | --- |
| **točke** | **Delež lastnih sredstev (%)** |
| **1** | od 50 do 57 |
| **2** | od 58 do 65 |
| **3** | od 66 do 73 |
| **4** | od 74 do 80 |
| **5** | več kot 81 |

**Č. STATUS NVO V JAVNEM INTERESU**

Društvo ima status društva, ki deluje v javnem interesu

|  |  |
| --- | --- |
| **Točke** | **65** |

1. **VPIS V VPISNIK PROSTOVOLJNIH ORGANIZACIJ**

Organizacija mora biti za pridobitev točk najkasneje ob oddaji vloge na ta javni razpis vpisana v vpisnik prostovoljskih organizacij. Izpolnjevanje pogoja Agencija preveri v evidenci AJPES.

|  |  |
| --- | --- |
| **Točke** | **65** |

# POVEZOVANJE Z NEVLADNIMI ORGANIZACIJAMI, KI DELUJEJO NA PODROČJU OKOLJEVARSTVA, NARAVOVARSTVA IN ZAŠČITE ŽIVALI

|  |  |
| --- | --- |
| **točke** | **Število usposabljanj** |
| **1** | izvedba 2 ali več srečanj ali predavanj |
| **2** | izvedba delavnic z aktivnim sodelovanjem udeležencev |

* 1. Podrobnejša merila in točkovnik za sklop B:

|  |  |  |  |  |
| --- | --- | --- | --- | --- |
|  | **Merilo** | **Točke** | **Max. ocenitev** | **Št točk x maks. ocenitev** |
| **A.** | Zastopanost aktivnega članstva | 25 | 5 | 125 |
| **B.** | Geografska pokritost delovanja vlagatelja | 25 | 5 | 125 |
| **C.** | Delež lastnih sredstev za izvedbo programa | 25 | 5 | 125 |
| **Č.** | Udeležba na mednarodnem ocenjevanju živali iz rejskega programa v tujini | 50 | 4 | 200 |
| **D.** | Organizacija mednarodne razstave živali | 50 | 1 | 50 |
|  | **SKUPAJ:** |  |  | **625** |

1. **ZASTOPANOST AKTIVNEGA ČLANSTVA**

Za društva se upošteva število aktivnih članov v posameznem društvu.Društvo, mora v seznam članstva vpisati vse člane, ki so plačali članarino in priložiti dokazila (račune) o plačani članarini za posameznega člana (Priloga številka 2 razpisne dokumentacije).

Za zveze se upošteva število aktivnih pravnih oseb oziroma članstvo posameznih društev, ki so vključena v zvezo. Zveza mora v seznam članstva vpisati vsa društva, ki so plačala članarino in priložiti dokazila (račune) o plačani članarini za posamezni društvo. (Priloga številka 2 razpisne dokumentacije).

|  |  |
| --- | --- |
| **točke** | **Št. aktivnih članov za društva** |
| **1** | do 30 |
| **2** | od 31 do 100 |
| **3** | od 101 do 180 |
| **4** | od 181 do 250 |
| **5** | več kot 251 |

|  |  |
| --- | --- |
| **točke** | **Št. aktivnih članov za zveze** |
| **1** | do 4 |
| **2** | od 5 do 15 |
| **3** | od 16 do 30 |
| **4** | od 31 do 50 |
| **5** | več kot 50 |

1. **GEOGRAFSKA POKRITOST DELOVANJA VLAGATELJA**

|  |  |
| --- | --- |
| **točke** | **Število statističnih regij v kateri vlagatelj deluje** |
| **1** | 4 |
| **2** | 5 |
| **3** | 6 |
| **4** | 7 |
| **5** | 8 ali več |

1. **DELEŽ LASTNIH SREDSTEV ZA IZVEDBO PROGRAMA**

|  |  |
| --- | --- |
| **točke** | **Delež lastnih sredstev (%)** |
| **1** | od 50 do 57 |
| **2** | od 58 do 65 |
| **3** | od 66 do 73 |
| **4** | od 74 do 80 |
| **5** | več kot 81 |

**Č. UDELEŽBA NA MEDNARODNEM OCENJEVANJU ŽIVALI IZ REJSKEGA PROGRAMA V TUJINI**

Število glave velike živine (v nadaljnjem besedilu: GVŽ) se določa v skladu s Prilogo 1 – Stalež živali po vrstah in kategorijah rejnih živali, Pravilnika o Evidenci imetnikov rejnih živali in Evidenci rejnih živali (Uradni list RS, št. 87/14, 15/16 in 78/18).

|  |  |
| --- | --- |
| **točke** | **Število GVŽ, ki so se udeležile na ocenjevanju** |
| **1** | 1 |
| **2** | 2 |
| **3** | 3 |
| **4** | 4 ali več |

1. **ORGANIZACIJA MEDNARNODNE RAZSTAVE ŽIVALI**

Vlagatelj organizira ali soorganizira mednarodno razstavo živali (udeležba na razstavi se ne upošteva kot organizacija).

|  |  |
| --- | --- |
| **točke** | **50** |

# ROK IN NAČIN PRIJAVE

* 1. Vloge se vlagajo v skladu s 37. členom uredbe.
  2. Vloge se začnejo vlagati naslednji dan po objavi javnega razpisa v Uradnem listu Republike Slovenije do vključno **18. 8.  2025 do 15.00 ure.**
  3. Podrobnejša navodila o prijavi v informacijski sistem in izpolnjevanju vloge v njem ter vlaganju vloge se objavijo na Osrednjem spletnem mestu državne uprave GOV.SI.
  4. Razpisna dokumentacija je vlagateljem na voljo na Osrednjem spletnem mestu državne uprave GOV.SI od dneva objave javnega razpisa v Uradnem listu Republike Slovenije.

# OBRAVNAVA VLOG IN POSTOPEK ZA ODOBRITEV

* 1. Agencija obravnava vloge v skladu s postopkom iz zakona, ki ureja kmetijstvo.
  2. V skladu s šestim odstavkom 37. člena uredbe Agencija o upravičenosti vloge odloči z odločbo o pravici do sredstev v skladu z zakonom, ki ureja kmetijstvo.

# VLAGANJE ZAHTEVKOV ZA IZPLAČILO SREDSTEV

* 1. Vlaganje in obravnava zahtevkov se izvaja v skladu z 38. členom uredbe.
  2. V skladu s tretjim odstavkom 38. člena uredbe se zahtevki za izplačilo sredstev vlagajo najkasneje do **30. 10.  2025 do 15.00 ure.**
  3. Skenirani originali računov in dokazila o plačilu računov oziroma skenirane kopije računov morajo biti oštevilčeni, zloženi po vrstnem redu in v zaporedju prikazani v seznamu računov. Za izpolnjevanje pogoje se upošteva Priloga številka 4 razpisne dokumentacije.
  4. V skladu s petim odstavkom 38. člena uredbe morajo računi iz prejšnje točke vsebovati vse potrebne podatke oziroma morajo biti izdani v skladu z zakonom, ki ureja davek na dodano vrednost.
  5. V skladu z osmim odstavkom 38. člena uredbe morajo biti vse aktivnosti, na katere se nanaša zahtevek za pridobitev pomoči dokončane in plačane pred vložitvijo zadnjega zahtevka za izplačilo sredstev.
  6. V skladu z devetim odstavkom 38. člena uredbe se zahtevki obravnavajo v skladu z zakonom, ki ureja kmetijstvo.

Mateja Čalušić

ministrica